**Cu mâna pe...**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Voi săruta cu buza înghețată

O gură de pistol. Degete reci

Voi încleşta nebun pe țeava mată

Dacă vei vrea, iubito, ca să pleci

Şi-am să m-ascund între dureri și șoapte,

Cu mâna tremurândă pe trăgaci,

Să înţelegi că fără tine-i noapte.

Am să armez!.. Tu taci şi... iarăși taci...

Şi mă săruţi sălbatic înfocată...

Fierbinte ca un glonţ ajuns la ţintă

Şi eu te las o dată şi-nc-odată...

E vina ta că-mi faci gura să mintă.

Din volumul Ceremonia Iubirii -

Editura Rovimed Publishers Bacău - 2013